CELEX: 52010DP0392
Language: et
Date: 2010-11-11 00:00:00
Title: Krzysztof Liseki parlamendiliikme puutumatuse äravõtmise taotlus Euroopa Parlamendi 11. novembri 2010 . aasta otsus Krzysztof Liseki puutumatuse äravõtmise taotluse kohta (2009/2244(IMM))

13.3.2012   
            
            
               ET
            
            
               Euroopa Liidu Teataja
            
            
               CE 74/46
            
         Neljapäev, 11. november 2010Krzysztof Liseki parlamendiliikme puutumatuse äravõtmise taotlus
   P7_TA(2010)0392
   Euroopa Parlamendi 11. novembri 2010. aasta otsus Krzysztof Liseki puutumatuse äravõtmise taotluse kohta (2009/2244(IMM))
   2012/C 74 E/08
   
      Euroopa Parlament,
   
               —
            
            
               võttes arvesse Krzysztof Liseki puutumatuse äravõtmise taotlust, mille Poola kohtuorganid esitasid 5. novembril 2009 ja millest anti teada Euroopa Parlamendi täiskogu istungil 14. detsembril 2009;
            
         
               —
            
            
               olles vastavalt kodukorra artikli 7 lõikele 3 Krzysztof Liseki ära kuulanud;
            
         
               —
            
            
               võttes arvesse aluslepingutele lisatud Euroopa Liidu privileegide ja immuniteetide protokolli (nr 7) artikleid 8 ja 9;
            
         
               —
            
            
               võttes arvesse Euroopa Liidu Kohtu 12. mai 1964. aasta ja 10. juuli 1986. aasta (1) otsuseid;
            
         
               —
            
            
               võttes arvesse Poola Vabariigi põhiseaduse artiklit 151;
            
         
               —
            
            
               võttes arvesse kodukorra artikli 6 lõiget 2 ja artiklit 7;
            
         
               —
            
            
               võttes arvesse õiguskomisjoni raportit (A7-0301/2010),
            
         
               A.
            
            
               arvestades, et Poola kohtuorganid on algatanud Euroopa Parlamendi liikme Krzysztof Liseki vastu kriminaalmenetluse ning teda süüdistatakse kriminaalkuritegudes järgmiste sätete alusel: 6. juuni 1997. aasta karistusseadustiku (avaldatud Poola Vabariigi 1997. aasta ametlikus väljaandes nr 88, punkt 553, koos hilisemate muudatustega) artikli 296 lõiked 1 ja 3, 15. septembri 2000. aasta äriseadustiku (avaldatud Poola Vabariigi 2000. aasta ametlikus väljaandes nr 94, punkt 1037, koos hilisemate muudatustega) artikkel 586 ning 29. septembri 1994. aasta raamatupidamisseaduse (konsolideeritud tekst, mis avaldati Poola Vabariigi 2002. aasta ametlikus väljaandes nr 76, punkt 694, koos hilisemate muudatusega) artikli 77 lõiked 1 ja 2;
            
         
               B.
            
            
               arvestades, et Euroopa Liidu privileegide ja immuniteetide protokolli artikli 9 kohaselt on Euroopa Parlamendi liikmetel Euroopa Parlamendi istungjärkude ajal oma riigi territooriumil samasugune immuniteet nagu selle riigi parlamendi liikmetel; arvestades, et immuniteedile ei saa tugineda, kui parlamendi liige tabatakse õigusrikkumiselt ja see ei takista Euroopa Parlamenti teostamast oma õigust oma liikme immuniteet ära võtta;
            
         
               C.
            
            
               arvestades, et hr Liseki vastu esitatud süüdistused ei ole seotud tema kui Euroopa Parlamendi liikme ametikohustuste täitmisel väljendatud seisukohtade ega antud häältega;
            
         
               D.
            
            
               arvestades, et vastavalt Poola Vabariigi põhiseaduse artikli 105 kohaselt saab Poola parlamendi (Sejm) liikme kriminaalvastutusele võtta ainult parlamendi nõusolekul;
            
         
               E.
            
            
               arvestades, et artiklis 105 on lisaks sellele sätestatud, et riigi parlamendi liiget ei saa võtta vastutusele liikme pädevusse kuuluva tegevuse eest liikme ametiaja jooksul või pärast selle lõppu;
            
         
               F.
            
            
               arvestades, et hr Lisekit süüdistatakse peamiselt õigusrikkumistes, mis on seotud tema juhtimis- ja raamatupidamisalase tegevusega Euroopa Noortekaardi Poola ühingu ja osaühingu CAMPUS nõukogu esimehena ajavahemikus enne tema valimist Euroopa Parlamendi liikmeks; arvestades, et õigusrikkumistel, milles hr Lisekit süüdistatakse, ei ole mingit seost tema tegevusega Euroopa Parlamendi liikmena;
            
         
               G.
            
            
               arvestades, et ei ole esitatud veenvaid tõendeid fumus persecutionis'e olemasolu kohta;
            
         
               H.
            
            
               arvestades, et seetõttu on asjakohane temalt puutumatus ära võtta,
            
         
               1.
            
            
               otsustab Krzysztof Lisekilt parlamendiliikme puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale asutusele.
            
         
      (1)  Otsus kohtuasjas 101/63: Wagner v. Fohrmann ja Krier, EKL 1964, lk 195 ja otsus kohtuasjas 149/85: Wybot v. Faure ja teised, EKL 1986, lk 2391.